ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΠΑΡΟΧΗ ΚΑΘΑΡΙΟΤΗΤΑΣ ΚΑΙ ΑΠΟΛΥΜΑΝΣΗΣ

ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ ΚΑΘΑΡΙΟΤΗΤΑΣ ΧΩΡΩΝ ΤΟΥ ΝΟΣΟΚΟΜΕΙΟΥ

|  |  |  |
| --- | --- | --- |
| 1. | Αντικείμενο Σύμβασης: | Ανάδειξη αναδόχου για την ανάθεση υπηρεσιών καθαριότητας και απολύμανσης των κτιριακών εγκαταστάσεων και των εν γένει χώρων  του Γ.Ν.Η «Βενιζέλειο-Πανάνειο» σύμφωνα με το άρθρο 13 παρ. 2 του Ν. 2889/01 και του Ν. 2955/00 κ.λ.π . |
| 2. | Συνολικός απαιτούμενος  Αριθμός απασχολουμένου Προσωπικού υπηρεσιών Καθαριότητας και απαιτούμενες εργατοώρες από τον ανάδοχο: | Είκοσι έξι (26) ΑΤΟΜΑ για το Γ.Ν.Η «ΒΕΝΙΖΕΛΕΙΟ-ΠΑΝΑΝΕΙΟ»,  Καθημερινά 8ωρης απασχόλησης , με ωράριο από 07:00 π.μ.- 22:00μ.μ για τις ημέρες από Δευτέρα έως Σαββάτο, συμπεριλαμβανομένων των αργιών του χρονικού διαστήματος Μηνός Αυγούστου (2 Κυριακές και την επίσημη αργία 15/8/25)  Το πρόγραμμα ωραρίου θα διαμορφώνεται ανά εργαζόμενο και ανά βάρδια σύμφωνα με τις ανάγκες του Νοσοκομείου. Οι ζητούμενες εργατοώρες είναι 2630 για 26 άτομα και ως την συμπλήρωση αυτών.  Από τα 26 άτομα οι δεκαοκτώ σε αριθμό (18) θα απασχοληθούν στον τομέα καθαριότητας και έως την συμπλήρωση των 40 εργατοωρών, οκτώ (8) σε καθήκοντα εργατών για την μεταφορά των αποβλήτων, αποκομιδής, επιμέλειας κήπων κ.τ.λ. |
| 3. | Καθήκοντα και υποχρεώσεις του αναδόχου που θα αναλάβει την παροχή των ζητούμενων υπηρεσιών. | Πιστή τήρηση οδηγιών του σχεδίου δράσης της υπηρεσίας καθαριότητας του νοσοκομείου και για την διασφάλιση και διατήρηση των πρωτοκόλλων καθαριότητας και αποφυγής διασποράς μικροβίων και του covid -19. |
| 4. | Γενικοί όροι | 1. Αναλυτικό πίνακα οικονομικής προσφοράς εργ. Κόστος (Μισθοδοσία, κόστος επιδόματος αδείας, κόστος δώρων Πάσχα, Χριστουγέννων, εργολ. Κέρδος κλπ) αναδόχου σύμφωνα με την εθνική συλλογική σύμβαση εργασίας. 2. Το προσωπικό που θα απασχολεί ο ανάδοχος θα πρέπει να είναι έμπειρο, κατάλληλα εκπαιδευμένο σε όλα τα τμήματα του Νοσοκομείου ( ΜΕΘ, COVID, ΧΕΙΡΟΥΡΓΕΙΟ, ΚΛΙΝΙΚΕΣ κ.τ.λ.) προκειμένου να ανταπεξέλθει στις υποχρεώσεις του. 3. Στα πλαίσια του όρου καθαριότητα, συμπεριλαμβάνεται και η απομάκρυνση των απορριμμάτων (κοινών και μολυσματικών) προς τους σταθμούς συγκέντρωσης 4. Να είναι όλο το προσωπικό πλήρως εμβολιασμένο για τον covid -19, με πιστοποιητικό εμβολιασμού σε ισχύ. 5. Ο ανάδοχος υποχρεούται να αντικαθιστά άμεσα κάθε έλλειψη ή πλημμελή εργασία που θα παρατηρείται και γνωστοποιείται σε αυτόν από τον προϊστάμενο/υπεύθυνο τμήματος επιστασίας, Επιτροπή παραλαβής έργου) , του Νοσοκομείου. 6. Το Νοσοκομείο, έχει το δικαίωμα να ζητήσει αντικατάσταση εργαζομένου, σε περίπτωση που κρίνει ότι κάποιος δεν είναι αποτελεσματικός στην εκτέλεση καθηκόντων του. 7. Το εβδομαδιαίο πρόγραμμα θα συντάσσεται από τον προϊστάμενο Επιστασίας, κατανέμοντας το προσωπικό σύμφωνα με τις λειτουργικές ανάγκες του Νοσοκομείου. 8. Ο προϊστάμενος τμήματος Επιστασίας του Νοσοκομείου θα προσδιορίζει ανά βάρδια και με ακρίβεια, τα καθήκοντα και τους χώρους καθαριότητας, σύμφωνα με τις ανάγκες του Νοσοκομείου. 9. Λόγω της ιδιαιτερότητας, που παρουσιάζει ο κάθε χώρος του Νοσοκομείου, οι εργαζόμενοι είναι υποχρεωμένοι να εκτελούν τις εργασίες τους τηρώντας απαραιτήτως και απαρεκλήτως τις οδηγίες και τα πρωτόκολλα της Επιτροπής Ενδονοσοκομειακών Λοιμώξεων του Νοσοκομείου που ισχύουν έως σήμερα. 10. Το προσωπικό πρέπει να το διακρίνει η εχεμύθεια και να μεριμνά για τον ασφαλή και εμπιστευτικό χειρισμό πληροφοριών και προσωπικών δεδομένων των ασθενών, σύμφωνα με τον εσωτερικό κανονισμό του Νοσοκομείου. 11. Όλα τα εργαλεία και υλικά καθαριότητας θα χορηγούνται και θα βαρύνουν το Νοσοκομείο. 12. Το προσωπικό παροχής υπηρεσιών καθαριότητας του αναδόχου κατά την διάρκεια υπηρεσίας του θα φέρει υποχρεωτικά καθημερινά την στολή του που θα ταιριάζει με το υπόλοιπο προσωπικό της υπηρεσίας. 13. Ο ανάδοχος θα πρέπει να είναι έτοιμος για την εκτέλεση της σύμβασης σε διάστημα 2 (δύο) ημερών από την υπογραφή της. |